Gloriam mundi, etc. Ego Petrus, Nivernensis comes, presentis scripturæ monumento notum facio universis tam præsentibus quam futuris, quod [pro] Dei amore et animæ meæ et parentum meorum remedio, ecclesiæ Beati Petri Curtiniaci benigne et caritative dedi in grangia mea de terragio meo dimidium modium frumenti et dimidium siliginis, et in perpetuam elemosinam bona fide concessi. Huic elemosinæ donationi interfuerunt: Seguinus de Cornella, Oddo de Fraginiaco, Hugo de Lurciaco, Gaufridus de Poga, Petrus de Corcom, Guillelmus, capellanus de Curtiniaco, Milo mercator, Petrus Pencerons. Quod ut ratum et inconcussum in posterum habeatur, sigilli mei impressione roborari fecimus. Actum apud Caritatem, anno Verbi Mº Cº nonagesimo.